b"\n_START_ARTICLE_\nTudeh-partiet\n_START_PARAGRAPH_\nTudehpartiet (farsi \xd8\xad\xd8\xb2\xd8\xa8 \xd8\xaa\xd9\x88\xd8\xaf\xd9\x87 \xd8\xa7\xdb\x8c\xd8\xb1\xd8\xa7\xd9\x86 (Hezb-e Tudeh Iran), 'Det iranske folkepartiet') er et iransk politisk parti. Det ble dannet i 1941, med Soleiman Mohsen Eskandari som leder. _NEWLINE_Det hadde stor betydning i de f\xc3\xb8rste \xc3\xa5rene etter dannelsen, og i kampen for \xc3\xa5 nasjonalisere Anglo-Iranian Oil Company._NEWLINE_Betydningen ble mindre etter det USA-st\xc3\xb8ttede statskuppet i 1953 mot den venstreorienterte statsministeren Muhammed Mossadegh. Partiet finnes enn\xc3\xa5, men i \xc3\xa5rene etter den iranske revolusjon i 1979 ble det svekket av sterk forf\xc3\xb8lgelse. Den islamistiske regjeringen slo hardt ned p\xc3\xa5 partiet i 1982, og henrettet mange av medlemmene i 1988, da et stort antall politiske fanger ble drept i Iran."